53.		Žaloba na úpravu pracovného času ženy starajúcej sa o dieťa
			(§ 85 a nasl. a § 164 ZP, § 23 CSP)
Okresný súd
Ružomberok
Žalobca:	Karolína Nová, Prešovská ul. č. 6, 010 01 Žilina
Žalovaný:	ABC, s.r.o., Ružová ul. č. 10, 010 01 Žilina, IČO: 12345678
		zastúpená Ing. Vladimírom Milučkým, konateľom
Vec:	Žaloba o úpravu pracovnej doby
I.
Žalobkyňa je v pracovnom pomere v žalovanej organizácii od 1. 3. 2022 ako samostatná referentka. Pracovný čas žalobkyne tvorí štyridsať hodín týždenne, a to denne od 6. 00 do 14. 00 hod. Žalobkyňa sa stará o štvorročnú dcéru. Vzhľadom na to, že materská škola, ktorú dcéra žalobkyne navštevuje, je v prevádzke až od 7. 00 hod., požiadala žalobkyňa listom zo dňa 30. 6. 2022 zamestnávateľa o úpravu pracovného času tak, aby jej pracovný čas bol od 7.30 do 15.30 hod. 
Dôkaz:
–	Pracovná zmluva zo dňa 1. 3. 2022
–	Písomná žiadosť žalobkyne zo dňa 30. 6. 2022
II.
Žalovaná organizácia povolila požadovanej úpravu pracovného času, ale dňa 29. 8. 2022 písomne oznámila žalobkyni, že toto povolenie nie je súčasťou pracovnej zmluvy, a preto jej žiadosť zamieta s tým, že na pracovných úlohách musí žalobkyňa pracovať súčasne s ostatnými zamestnancami. 
Dôkaz:
–	List žalovanej zo dňa 29. 8. 2022
III.
Tvrdenie žalovanej strany je v rozpore so skutočnosťou, pretože práca žalobkyne je prácou samostatnou a až po jej skončení nadväzuje na ňu práca ostatných pracovníkov pri kontrole rozpočtových výkazov. 
Dôkaz:
–	Svedecká výpoveď Antona Rusnáka, bytom Prešovská ul. č. 2, Žilina
–	Výsluch účastníkov
IV.
Na základe predložených dôkazov žalobkyňa navrhuje, aby Okresný súd v Ružomberku vydal nasledujúci
rozsudok
Žalovaný zamestnávateľ ABC, s.r.o., Ružová ul. č. 10, 010 01 Žilina je povinný vykonať úpravu pracovného času žalobkyne Karolíne Novej tak, aby jej pracovný čas začínal o 7.30 hod. a končil o 16.00 hod., a to do 3 dní od právoplatnosti rozsudku, pričom v tej istej lehote je povinná zaplatiť žalobkyni i trovy konania. 
Žilina 12. 9. 2022	podpis žalobkyne
Poznámka
Ak požiada tehotná žena a žena alebo muž trvalo sa starajúci o dieťa mladšie ako 15 rokov veku o kratší pracovný čas alebo inú vhodnú úpravu určeného týždenného pracovného času, zamestnávateľ je povinný ich žiadosti vyhovieť, ak tomu nebránia vážne prevádzkové dôvody.
Úprava pracovného času – pozri § 164 ZP.